Shveysariyadagi hujumda yaralangan ayol olamdan o‘tdi

Shveysariyada poyezdga uyushtirilgan hujum oqibatida yaralangan ayol olamdan o‘tdi. Bu haqda “Interfaks” xabar bermoqda.

Eslatib o‘tamiz, 13-avgust kuni Shveysariyada noma’lum erkak poyezd yo‘lovchilariga pichoq bilan tashlandi hamda yetti kishiga jarohat yetkazdi.
Hujum uyushtirgan erkakning o‘zi ham olingan jarohatlar bois olamdan o‘tdi. U yolg‘iz harakat qilgani aniqlandi. U muhojirga o‘xshamasligi, ilgari politsiyaga tushmagani aytilmoqda.